《客有言西江近事者感而赋此》
清代·陈维崧

说西江近事最销魂，啼断竹林猿。
叹灌婴城下，章江门外，玉碎珠残。
争拥红妆北去，何日遂生还。
寂寞词人句，南浦西山。
谁向长生宫殿，对君王试鼓，别鹄离鸾。
恐未歌此曲，先已惨天颜。
只小姑端然未去，伴彭郎烟水月明间。
终古是，银涛雪浪，雾鬓风鬟。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。